কামৰূপ জিলাৰ বামুন্দিৰ হাতীমূৰীয়া পাহাৰত সোমবাৰে ৰাতি জগদীশ ডেকা নামৰ এজন তান্ত্ৰিকৰ ঘাপত গাওঁৰক্ষী বাহিনীৰ সভাপতিজনে থিতাতে প্ৰাণ হেৰুওৱাৰ ঘটনাই অঞ্চলটোত তীব্ৰ চাঞ্চল্যৰ সৃষ্টি কৰিছে।
তান্ত্ৰিকজনৰ দাৰ ঘাপত বাহিনীৰ সভাপতি ভুৱন কলিতা ঠাইতে ঢলি পৰাৰ লগতে নৱজ্যোতি কলিতা নামৰ আন এজন সদস্যও গুৰুতৰভাৱে আহত হয়। বৰ্তমান গুৱাহাটী চিকিৎসা মহাবিদ্যালয় হস্পিটেলত মৃত্যুৰে যুঁজিছে আহত কলিতাই।
ঘটনা সংঘটিত কৰিয়েই পলায়ন কৰিছে তান্ত্ৰিক ডেকাই।
হত্যাকাৰী তান্ত্ৰিক ডেকাৰ নামত থকা বৰক্ষেত্ৰী সমষ্টিৰ কংগ্ৰেছ কৰ্মীৰ পৰিচয় পত্ৰ। ছবি- নৰ্থ ইষ্ট নাও।
স্থানীয় লোকৰ অভিযোগ মতে প্ৰথমে বাক-বিতণ্ডা লগাৰ পিছতে গাওঁৰক্ষী বাহিনীৰ লোককেইজনৰ ওপৰত জঁপিয়াই পৰে তান্ত্ৰিকজন।
নলবাৰীৰ বাসিন্দা ডেকাৰ আশ্ৰমখনত দীৰ্ঘদিনধৰি যাদু-মন্ত্ৰ-বেজালি আৰু মদ-জুৱাৰ আড্ডা চলি আহিছিল। ঘটনাৰ নিশাও, স্থানীয় লোকৰ ভাষ্য মতে, সুৰাৰ ৰাগীত মাতাল তান্ত্ৰিক আৰু সংগীবৃন্দই হূলস্থূল, উদ্ভণ্ডালি কৰাত বাধা দিবলৈ গৈছিল গাওঁৰক্ষী বাহিনীৰ লোককেইজন।
শুৱালকুছি আৰক্ষীয়ে ঘটনাটোৰ তদন্ত আৰম্ভ কৰিছে। আনহাতে তান্ত্ৰিক ডেকা এগৰাকী কংগ্ৰেছ কৰ্মী বুলি জানিব পৰা গৈছে।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
